**Anexa la HCL nr. 324/26.10.2023**

**MODEL**

**CONTRACT DE PRESTARI SERVICII** nr. ....... din ...........

privind

**Întreţinerea şi menţinerea în stare de funcţionare a**

**Sistemului de lluminat Public din Municipiul Satu Mare**

Cod CPV : 50232100-1

1. **PĂRŢI CONTRACTANTE**

În temeiul prevederilor:

* Legii nr. 98/2016 privind achiziţiile publice, cu modificările şi completările ulterioare,
* Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/contractului din Legea nr. 98/2016 privind achiziţiile publice,
* Legii serviciului de iluminat public nr. 230/2006, cu modificările şi completările ulterioare,
* Legii serviciilor comunitare de utilităţi publice nr. 51/2006, republicată, cu modificările şi completările ulterioare,

s-a încheiat prezentul contract

**între**

**MUNICIPIUL SATU MARE** sediu Primaria municipiului Satu Mare, P-ţa 25 Octombrie nr.1, telefon/fax 807514/ 710760 cod fiscal 4038806, cont trezorerie RO38TREZ24A670503200109X Trezoreria Satu Mare, reprezentat prin dl. Kereskényi Gábor, Primar în calitate de **promitent-achizitor**, pe de o parte

şi

............................................., cu sediul ........................, str. nr........................., sector..........., telefon/fax .............................., inregistrat la Registrul Comertului sub nr. .........................,avand cod fiscal ......................., cont RO.................................., reprezentată prin dl/dna...................................., funcţia .............................., în calitate de **promitent-prestator**, pe de altă parte,

1. **DEFINITII**
   1. În prezentul contract următorii termeni vor fi interpretaţi astfel:

**Contract**- Contract cu titlu oneros, asimilat, potrivit legii, actului administrativ, încheiat *în scris*, între părți , care are ca obiect prestarea de servicii.

**Achizitor şi prestator** - părţile contractante, aşa cum sunt acestea numite în prezentul contract.

**Preţul contractului** - preţul plătibil prestatorului de către achizitor, în baza contractului pentru îndeplinirea integrală şi corespunzătoare a tuturor obligaţiilor asumate prin contract.

**Caiet de sarcini** – conţine în mod obligatoriu specificaţii tehnice.

**Specificaţiile tehnice** reprezintă cerinţe, prescripţii, caracteristici de natură tehnică, ce permit fiecărei lucrări sau serviciu să fie descrisă în mod obiectiv astfel încât să corespundă necesităţii autorităţii contractante;

**Conflictul de interese** - orice eveniment influenţând capacitatea prestatorului de a exprima o opinie profesională obiectivă şi imparţială, sau care il impiedica pe acesta, in orice moment,, sa acorde prioritate intereselor achizitorului/beneficiarului sau interesului public general al proiectului, orice motiv in legatura cu posible contracte in viitor sau in conflict cu alte angajamente, trecute sau prezente, ale prestatorului. Aceste restrictii sunt de asemenea aplicabile oricaror subcontractanti, salariati si experti actionand sub autoritatea si controlul prestatorului;

**Formular de ofertă** – actul juridic prin care operatorul economic îşi manifestă voinţa de a se angaja din punct de vedere juridic într-un contract de achiziţie publică, oferta cuprinde propunerea financiară şi propunerea tehnică.

**Forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului. Sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerată forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

**Penalitate contractuală** - despăgubirea stabilită în contract ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract;

**Propunerea tehnică** – parte a ofertei elaborată pe baza cerinţelor din caietul de sarcini sau după caz din documentaţia descriptivă.

**Propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare şi comerciale corespunzătoare satisfacerii cerinţelor solicitate prin documentaţia de atribuire;

**Durata contractului** – limitele de timp în care contractul produce efecte juridice (de la data încheierii până la îndeplinirea tuturor obligațiilor contractuale).

**Durata de prestare** - durata de timp angajată prin oferta de prestare a serviciilor (se calculează de la data din ordinul de începere a contractului).

**Obiectul contractului** - prestarea şi finalizarea serviciilor definite în caietul de sarcini.

**Zi** - zi calendaristică; a**n** - 365 de zile.

**3.INTERPRETARE**

**3.1.** În situația în care, în cursul executării obligaţiilor contractuale, intervin conflicte/contradicții între prevederile contractuale, a propunerii tehnice şi cele ale caietului de sarcini, vor prevala prevederile caietului de sarcini.

**4. OBIECTUL CONTRACTULUI**

**4.1.** Prestatorul se obligă să presteze serviciile pentru întreţinerea şi menţinerea în stare de funcţionare a Sistemului de lluminat Public din Municipiul Satu Mare in condiţiile tehnice prevăzute în caietul de sarcini al achiziţiei, parte integrantă din prezentul contract.

**4.2.** Achizitorul se obligă să achiziţioneze servicii pentru întreţinerea şi menţinerea în stare de funcţionare a Sistemului de lluminat Public din Municipiul Satu Mare, parte integrantă din prezentul contract.

**5. DOCUMENTELE CONTRACTULUI**

**5.1.** Documentele contractului sunt:

a) propunerea tehnică;

b) propunerea financiară;

c) caietul de sarcini;

d) acte adiţionale (dacă este cazul);

e) alte anexe, după caz.

**6. DURATA CONTRACTULUI**

**6.1.** Durata contractului este de **36** de luni, începând cu data încheierii acestuia.

**6.2.** Prezentul contract încetează să producă efecte la stingerea obligaţiilor asumate de ambele părţi.

**7. PREŢUL UNITAR AL SERVICIILOR**

**7.1**. Valoarea totală previzionată pentru îndeplinirea prezentului contract este de .................. lei, la care se adaugă TVA.

**7.2.** Preţurile unitare ale serviciilor sunt cele din propunerea financiară.

**7.3.** Pentru serviciile prestate, plăţile datorate de achizitor prestatorului sunt în funcţie de preţurile unitare declarate în propunerea financiară.

**7.4**. Decontarea serviciilor se va face lunar în funcţie de serviciile real prestate.

**8. CANTITATEA PREVIZIONATĂ**

**8.1** Cantitatea previzionată a serviciilor ce urmează a fi prestate este prevazută în Anexa 1 a caietului de sarcini.

**8.2** Cantităţile sunt estimate si mentionate doar pentru a da o dimensiune asupra impactului financiar a prezentului contract.

**9. OBLIGATIILE PRESTATORULUI**

**9.1**. Prestatorul se obligă să presteze serviciile de întreţinere şi menţinere în stare de funcţionare a Sistemului de lluminat Public din Municipiul Satu Mare conform caietului de sarcini, în condiţiile convenite în prezentul contract.

**9.2.** (1) Prestatorul se obligă ca serviciile prestate să respecte cel puţin calitatea prevăzută în propunerea tehnică, anexă la prezentul contract.

(2) Prestatorul se obligă să respecte legislaţia aplicabilă, normele, prescripţiile şi regulamentele privind igiena şi protecţia muncii, protecţia mediului, să urmărească comportarea în timp a sistemului de iluminat public, să prevină şi să combată incendiile.

**9.3**. Prestatorul se obligă să nu transfere total sau parţial obligaţiile asumate prin prezentul contract.

**9.4.** Prestatorul este pe deplin responsabil pentru prestarea serviciilor, fiind răspunzător atât de siguranţa operaţiunilor şi metodelor utilizate, cât şi de calificarea personalului folosit pe toată durata contractului.

**9.5.** (1)Prestatorul îşi asumă ca obligaţie faţă de achizitor prestarea de servicii, ori de câte ori acesta solicită acest lucru.

1. Remedierea reclamaţiilor privind înlocuirea elementelor defecte din sistemul de iluminat public: lampă, balast, igniter etc. (specifice serviciilor de reparaţii curente) se vor face pe timp de noapte, pentru a se realiza economie de energie electrică, în termen de 24 de ore de la comunicarea făcută de achizitor.

**9.6.** Pe toată perioada de prestare a serviciilor, prestatorul va lua măsuri pentru evitarea daunelor de orice natură şi răspunde pentru prestarea în siguranţă a serviciilor, asumându-şi toate riscurile şi recuperarea pe cheltuială proprie a tuturor prejudiciilor create, precum şi pentru respectarea normelor de protecţie a muncii pentru aceste categorii de servicii, conform prevederilor legale. Responsabilitatea revine prestatorului şi în cazul neexecutării la termenele stabilite sau prestării incorecte si/sau incomplete a serviciului dacă acesta duce la producerea de daune unor persoane fizice sau persoane juridice şi bunurilor acestora. În acest sens, prestatorul are obligaţia de a încheia, înainte de începerea prestării serviciilor, o asigurare ce va cuprinde toate riscurile ce ar putea apărea privind serviciile prestate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice sau să recepţioneze serviciile, precum şi daunele sau prejudiciile aduse către terţe persoane fizice sau juridice. Asigurarea se va încheia cu o agenţie de asigurare. Contravaloarea primelor de asigurare va fi suportată de către prestator din capitolul „Cheltuieli indirecte”.

**9.7.** Prestatorul se obligă ca toate daunele, costurile şi pretenţiile iniţiate de terţe părţi şi formulate împotriva prestatorului şi/sau achizitorului de servicii, să fie remediate de către prestator, acesta suportând costurile aferente, dacă aceste daune sunt confirmate, suportând şi costurile prevăzute de legislaţia aplicabilă.

**9.8.** Toate activităţile care fac obiectul prezentului contract se vor desfăşura în conformitate cu prevederile standardelor româneşti/europene, normativelor în vigoare şi prescripţiilor tehnice speciale aferente acestor categorii de servicii.

**9.9.** Prestatorul se obligă să presteze serviciile cuprinse în caietul de sarcini, întocmai şi la termenele stabilite în prezentul contract.

**9.10**. Prestatorul va asigura respectarea normelor de securitate în muncă, având întreaga responsabilitate pentru orice fel de eveniment de muncă la care este supus personalul prestatorului sau pe care prestatorul îl generează urmare a activităţii desfăşurate în baza contractului.

**9.11**. Prestatorul răspunde şi garantează material şi financiar de buna desfăşurare a serviciilor, calitatea şi cantitatea stabilită prin contract.

**9.12.** Prestatorul va asigura desfăsurarea activităţii în regim de continuitate, până la finalizarea contractului, va da dovadă de promtitudine si profesionalism, va asigura personal competent pentru desfăsurarea activităţii.

**9.13.** In cazul in care prestatorul este o societate alcatuită din doi sau mai mulţi operatori economici, toţi aceştia vor fi ţinuţi solidar responsabili de îndeplinirea obligaţiilor din prezentul contract.

**9.14.** Prestatorul are obligaţia ca la intervenţiile în sistemul de iluminat public al municipiului Satu Mare să folosească Utilaje Pentru Lucru la Înălţime (PRB, MACARA).

**9.15.** (1) În timpul prestării serviciilor, prestatorul va avea în vedere luarea măsurilor care se impun pentru a nu afecta reţeaua tehnico-edilitară aeriană, clădirile sau mijloacele auto din apropiere.

(2) Prestatorul are obligaţia de a presta serviciul în aşa fel încât, prin acţiunile sale să nu producă avarii, sau alte deranjamente, care ar putea conduce la întreruperea funcţionarii utilităţilor.

**9.16.** La prestarea serviciilor, prestatorul va avea în vedere protecţia vegetaţiei existente în perimetrul de lucru. Prestatorul îşi va organiza activitatea de aşa natură încât să nu incomodeze activitatea traficului rutier. Remedierea serviciilor executate necorespunzator se va face pe cheltuiala prestatorului.

**9.17.** Prestatorul, va asigura, după caz, două sau mai multe echipe de lucru pentru a putea presta simultan, pe amplasamente diferite şi pentru prestarea serviciilor într-un interval de timp optim astfel încât acestea să fie demarate în cel mai scurt timp de la primirea comenzii achizitorului.

**9.18.** (1) Toate produsele şi echipamentele care vor fi folosite la menţinerea-întreţinerea, accidente, vandalizări, avarii ale Sistemului de iluminat public vor corespunde calitativ cerinţelor din caietul de sarcini.

(2) Prestatorul este pe deplin răspunzător de eventualele accidente ce ar fi posibile a se produce ca urmare a neîntreţinerii corespunzătoare a componentelor sistemului de iluminat public ( lipsă plăcuţe la stâlpi, reţele electrice căzute la pământ, reţele electrice rămase sub tensiune, neizolate etc.).

**9.19.** La solicitarea achizitorului, prestatorul are obligaţia de a prezenta certificate de calitate şi garanţie.

**9.20.** Prestatorul are obligaţia să asigure stocul de materiale consumabile, materiale de construcţie, alte materiale sau piese de schimb aferente sistemului de iluminat public, necesar derularii serviciilor de menţinere-întreţinere, pe toată durata derulării contractului.

**9.20.** In termen de 15 zile de la semnarea contractului, prestatorul va incheia in mod obligatoriu o convenţie de lucrări cu SC DEER SA Sucursala Satu Mare, care să-i permită accesul în instalaţiile de iluminat public comune cu instalaţiile de distribuţie si isi va deschide un punct de lucru permanent in municipiul Satu Mare. In acest sens va prezenta un exemplar din conventia de lucrari cu SC DEER SA , Sucursala Satu Mare şi dovada de la Registrul Comertului pentru punctul de lucru deschis.

**9.21.** Prestatorul se obligă la respectarea indicatorilor de performanţă şi calitate stabilţi în regulamentul serviciului de iluminat public.

**9.22.** Obligaţiile prestatorului, înafara celor mai sus prezentate, se completează cu cele prevăzute în caietul de sarcini.

**10. OBLIGAŢIILE ACHIZITORULUI**

**10.1.** Achizitorul se obligă să achiziţioneze serviciile de “**Întreţinerea şi menţinerea în stare de funcţionare a Sistemului de lluminat Public din Municipiul Satu Mare**” în condiţiile convenite în prezentul contract.

**10.2** Achizitorul se obligă sa plătească preţul serviciilor prestate către prestator în termenele convenite.

**11. RECEPŢIA SI VERIFICAREA**

**11.1.** (1) Achizitorul are obligaţia de a verifica modul de prestare a serviciilor pentru a stabili conformitatea lor cu prevederile din propunerea tehnică şi din Caietul de sarcini.

(2) Achizitorul are obligaţia de a constata stadiul îndeplinirii contractului, prin corelarea prevederilor acestuia cu caietul de sarcini şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia serviciilor.

**11.2.** Verificarea, controlul si recepţia serviciilor se va face de către delegatul Primăriei municipiului Satu Mare, împreună cu delegatul prestatorului.

**12. SANCŢIUNI PENTRU NEÎNDEPLINIREA CULPABILĂ A OBLIGAŢIILOR**

**12.1** În cazul în care, din vina sa, prestatorul nu reuşeşte să onoreze la timp obligaţiile asumate prin contract, achizitorul are dreptul de a calcula, ca penalităţi de întârziere, o sumă echivalentă cu rata dobânzii de referinţă la care se adaugă 8 puncte procentuale din valoarea aferentă obligaţiilor nerealizate până la îndeplinirea efectivă a acestora.

**12.2** În cazul în care achizitorul nu onorează factura în termenul convenit, acesta are obligaţia de a plăti, ca penalităţi de întârziere, un cuantum egal cu rata dobânzii de referinţă la care se adaugă 8 puncte procentuale din valoarea facturii neonorate, până la îndeplinirea efectivă a obligaţiei de plată.

**12.3.** Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a solicita rezilierea cu plata de daune-interese în cuantum de 1% din valoarea estimată a contractului, fără TVA.

**12.4** Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nicio compensaţie, dacă acesta din urmă dă faliment. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**13. AJUSTAREA ŞI MODIFICAREA PREŢULUI**

**13.1.** Tarifele vor putea fi ajustate la cererea prestatorului, în raport cu evoluţia indicelui preţurilor de consum*.*

**13.2.** Tarifele vor putea fi modificate la cererea prestatorului, conform prevederilor art. 14 ale *Ordinului A.N.R.S.C. nr. 77/2007 privind aprobarea Normelor metodologice de stabilire, ajustare sau modificare a valorii activităţilor serviciului de iluminat public.*

**13.3.** Ajustarea, respectiv modificarea prevăzute la *pct. 13.1, 13.2.* se vor putea realiza începând cu al doilea an contractual şi vor fi aprobate de Consiliul Local al Municipiului Satu Mare.

**14. SUBCONTRACTAREA (dacă este cazul )**

**14.1.** Prestatorul are obligația de a încheia contracte cu subcontractanții desemnați, în aceleași condiții în care el a semnat prezentul contract.

**14.2.** (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanților, cu datele de identificare ale acestora constituie anexe la prezentul contract. Subcontractanții sunt următorii: ……………….

(3) Nominalizarea de noi subcontractanți pe parcursul derulării contractului este posibilă doar cu acordul achizitorului și nu trebuie să conducă la modificarea substanțială a contractului în sensul art. 221 din Legea nr. 98/2016, cu modificările şi completările ulterioare. Prestatorul va încheia un contract cu subcontractantul în aceleaşi condiţii în care el a semnat prezentul contract.

**14.3.** (1) Prestatorul este pe deplin răspunzător față de achizitor de modul în care îndeplinește contractul de prestări servicii. Subcontractarea nu diminuează răspunderea prestatorului în ceea ce priveşte modul de îndeplinire a prezentului contract.

(2) Subcontractantul este pe deplin răspunzător față de prestator de modul în care își îndeplinește partea sa din contract.

**14.4.** Prestatorul nu are dreptul de a înlocui subcontractanții nominalizați.

**14.5.** Prestatorul va răspunde pentru actele și faptele subcontractanților săi și ale experților, agenților, salariaților acestora, ca și cum ar fi actele sau faptele sale. Acceptarea de către achizitor a subcontractării oricărei părți a prezentului contract nu va elibera prestatorul de niciuna dintre obligațiile sale din prezentul contract.

**14.6.** Prestatorul are obligația la încheierea contractului de a prezenta contractele încheiate între contractant şi subcontractant/subcontractanţii nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contract. Contractele cu subcontractanții trebuie să fie în concordanţă cu oferta şi se vor constitui anexe la contract. Prestatorul are obligaţia de a notifica achizitorului orice modificări cu privire la subcontractanți pe durata prestării serviciului.

**14.7.** În vederea finalizării contractului, achizitorul poate solicita în condiţiile legislaţiei achiziţiilor, iar prestatorul se obligă să cesioneze în favoarea achizitorului, contractele încheiate cu subcontractanţii acestuia, prestatorul obligându-se totodată să introducă în contractele sale cu subcontractanţii clauze în acest sens. Într-o asemenea situaţie, serviciile vor fi prestate de subcontractanţi. Dispoziţiile privind cesiunea contractului de subcontractare nu diminuează în nici o situaţie răspunderea prestatorului faţă de achizitor în ceea ce priveşte modul de îndeplinire a contractului.

**14.8.** Achizitorul poate efectua plăţi corespunzătoare părţii/părţilor din contract îndeplinite de către subcontractanţii dacă aceştia şi au exprimat în mod expres această opţiune, conform dispoziţiior legale aplicabile privind achiziţiile publice.

**14.9.** Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv achizitor, prestator şi subcontractant sau de achizitor şi subcontractant atunci când, în mod nejustificat, prestatorul blochează confirmarea executării obligaţiilor asumate de subcontractant.

**14.10** În aplicarea prevederilor *pct. 14.7*, acordul părţilor se poate materializa prin încheierea unui act adiţional la contract între achizitor, prestator şi Subcontractant, atunci când contractul de subcontractare este cesionat achizitorului.

**14.11.** (1) Achizitorul solicită prestatorului, cel mai târziu la momentul începerii prestării serviciilor, să îi indice numele, datele de contact şi reprezentanţii legali pentru furnizori si pentru subcontractanţii subcontractanţilor contractantului sau subcontractanţii aflaţi pe niveluri subsecvente ale lanţului de subcontractare, implicaţi în prestarea serviciilor cuprinse in cadrul contractului, în măsura în care aceste informaţii sunt cunoscute la momentul respectiv.

(2) Prestatorul are obligaţia de a notifica achizitorul orice modificări ale informaţiilor prevăzute la alineatul precedent pe durata derulării contractului.

**15. TERŢII SUSŢINĂTORI (dacă este cazul)**

**15.1** (1) În situaţia în care prestatorul, pentru îndeplinirea criteriilor de calificare tehnică şi profesională, se bazează pe capacitatea unui terţ susţinător, acesta conform prevederilor art. 182 alin. 2 din *Legea nr. 98/2016*, cu modificările şi completările ulterioare, se obligă să desfăşoare efectiv serviciile în legătură cu care sunt necesare respectivele calificări.

(2) Prestatorul va prezenta din partea terţului susţinător un angajament ferm prin care terţul se obligă în mod necondiţionat şi irevocabil că va pune la dispoziţia prestatorului resursele tehnice şi profesionale necesare pentru îndeplinirea contractului.

**15.2** Prezentul contract reprezintă şi contract de cesiune a drepturilor litigioase ce rezultă din încalcarea obligaţiilor ce îi revin terţului susţinător în baza angajamentului ferm, anexa la prezentul contract. Cu titlu de garanţie, prin semnarea prezentului contract, prestatorul consimte că achizitorul se poate subtitui în toate drepturile sale, rezultate în urma încheierii angajamentului ferm, putând urmări orice pretenţie la daune pe care acesta ar putea să o aibă împotriva terţului susţinător pentru nerespectarea obligaţiilor asumate de către acesta.

**15.3** În cazul în care prestatorul este în imposibilitatea derulării prezentului contract, respectiv pentru partea din contract pentru care a primit susţinere din partea terţului în baza angajamentului ferm, terţul susţinător este obligat a duce la îndeplinire acea parte a contractului care face obiectul respectivului angajament ferm. Înlocuirea prestatorului iniţial cu terţul susţinător, nu reprezintă o modificare substanţială a contractului în cursul perioadei sale de valabilitate şi se va efectua prin sernnarea unui act aditional la contract şi fără organizarea unei alte proceduri de atribuire.

**16. GARANŢIA DE BUNĂ EXECUŢIE**

**16.1.** Garanţia de bună execuţie se constituie de către prestator – în scopul asigurării achizitorului de îndeplinirea cantitativă, calitativă şi în perioada convenită în prezentul contract.

**16.2.** (1)Prestatorul are obligaţia de a constitui garanţia de bună execuţie conform legii pentru realizarea corespunzătoare a contractului.

(2) În cazul în care pe parcursul executării contractului, se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului, conform art. 39 alin. (3) din HG nr. 395/2016. Perioada pentru care se constituie garanţia de bună execuţie acoperă întreaga durată de valabilitate a prezentului contract.

(3) În situaţia executării garanţiei de bună execuţie, parţial sau total, prestatorul are obligaţia de a reîntregi garanţia în cauză raportat la restul rămas de executat.

(4) Prestatorul se va asigura că garanţia de bună execuţie este valabilă şi în vigoare până la finalizarea serviciilor de către acesta.

**16.3.** Cuantumul garanţiei de bună execuţie este de **1%** din valoarea estimată a contractului, fără TVA şi se constituie nu mai târziu de 5 zile lucrătoare de la data semnării contractului. Acest termen poate fi prelungit la solicitarea justificată a executantului, fără a depăși 15 zile de la data semnării contractului conform art. 39 alin. (3) din *HG nr. 395/2016*, cu modificările și completările ulterioare. Perioada pentru care se constituie garanţia de bună execuţie acoperă întreaga durată de valabilitate a contractului.

**16.4.** (1) Achizitorul acceptă constituirea garanţiei de bună execuţie prin:

a) virament bancar;

b) instrumente de garantare emise în condiţiile legii astfel:

i) scrisori de garanţie emise de instituţii de credit bancare din România sau din alt stat;

ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

iii) asigurare de garanţii emisă:

**–**fie de societate de asigurare care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

**–**fie de o societate de asigurare dintr-un stat terţ prin sucursală autorizată în România de către Autoritatea de Supraveghere Financiară;

c) combinarea a două/mai multe dintre modalităţile de constituire prevăzute la lit. a) şi b).

d) reţineri succesive din sumele datorate pentru facturile parţiale, cu condiţia ca achizitorul să fi prevăzut această posibilitate în documentaţia de atribuire, conform art. 40 alin. (3) din HG 395/2016, cu modificările si completările ulterioare.

(2) În cazul în care părțile convin constituirea garanției de bună execuție prin rețineri succcesive:

1. prestatorul are obligaţia de a deschide un cont la dispoziţia achizitorului la unitatea Trezoreriei Statului din cadrul organului fiscal competent în administrarea acestuia. Suma iniţială care se depune de către prestator în contul astfel deschis nu trebuie să fie mai mică de 0,5% din preţul contractului, fără TVA.
2. Pe parcursul îndeplinirii contractului, achizitorul urmează să alimenteze acest cont prin reţineri succesive din sumele datorate şi cuvenite prestatorului, până la concurenţa sumei stabilite drept garanţie de bună execuţie în documentaţia de atribuire. Achizitorul va înştiinţa prestatorul despre vărsământul efectuat, precum şi despre destinaţia lui. Din contul de disponibil deschis la Trezoreria Statului pe numele prestatorului pot fi dispuse plăţi atât către prestator, cu avizul scris al echizitorului care se prezintă unităţii Trezoreriei statului, cât şi de unitatea Trezoreriei Statului la solicitarea scrisă a achizitorului, în favoarea căruia este constituită garanţia de bună execuţie. Contul astfel deschis este purtător de dobândă în favoarea prestatorului.

**16.5.** Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care prestatorul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie achizitorul are obligaţia de a notifica pretenţia atât prestatorului, cât și emitentului instrumentului de garantare, precizând obligaţiile care nu au fost respectate, precum și modul de calcul al prejudiciului.

**16.6**. Achizitorul se obligă să elibereze garanţia pentru participare şi să emită ordinul de începere numai după ce prestatorul a făcut dovada constituirii garanţiei de bună execuţie.

**16.7**. Achizitorul se obligă să restituie garanţia de bună execuţie în cel mult 14 zile de la data îndeplinirii de către prestator a obligaţiilor asumate prin contract, dacă nu a ridicat până la acea dată pretenţii asupra ei.

**16.8.** Neconstituirea garanţiei de bună execuţie în termenul stabilit la *pct. 16.3.* va putea duce la încetarea anticipată şi de drept a contractului şi la emiterea unui document constatator negativ.

**17. ÎNCETAREA CONTRACTULUI**

**17.1** Achizitorul introduce dreptul de denunţare unilaterală a contractului, drept prevăzut la art. 223 alin. (1) din *Legea nr. 98/2016* în perioada de valabilitate a acestuia în una dintre următoarele situaţii:

1. Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art.164-167 din Legea nr. 98/2016;
2. Contractul nu ar fi trebuit să fie atribuit prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**17.2.** Prezentul contract încetează:

1. de drept prin ajungerea contractului la termen;
2. prin atingerea unui prag pentru care prevederile legale impun obligaţii de aplicare a unor noi proceduri de atribuire;
3. prin acordul de voinţă scris al părţilor;
4. pentru caz de fortă majoră;
5. Prestatorul se află într-o situaţie de conflict de interese, iar această situaţie nu poate fi remediată in mod efectiv prin alte masuri mai putin severe;
6. Prestatorul cesioneaza creanţele, fara a avea acordul scris al achizitorului;
7. prin reziliere.

**17.3.** (1) Nerespectarea de către prestator, din culpa proprie, a obligatiilor asumate prin prezentul contract, dă dreptul achizitorului de a solicita rezilierea si de a pretinde plata de daune interese in cuantum de 1% din valoarea contractului, fara TVA.

(2) Rezilierea va opera de plin drept la expirarea unui termen de 30 zile calendaristice de la data transmiterii notificarii de catre achizitor, daca prestatorul nu-si indeplineste obligatiile asumate in acest termen, fara a mai fi necesara interventia instantelor judecatoresti si/sau arbitrare.

**18. AMENDAMENTE**

**18.1** (1) Părţile contractante au dreptul, pe durata îndeplinirii contractului, de a conveni modificarea clauzelor contractuale, prin act adiţional, în condiţiile prevăzute de legislaţia în vigoare şi în conformitate cu art. 221 din Legea nr. 98/2016.

(2) Prin acte adiţionale nu se pot aduce modificări substanţiale prezentului contract.

**19. FORŢA MAJORĂ**

**19.1.** Forţa majoră este constatată de o autoritate competentă.

**19.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează .

**19.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor pâna la apariţia acesteia.

**19.4**. Partea contractantă care invocă forţa majoră are obligaţia de a notifica în scris celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor.

**19.5.** Partea contractantă care invoca forta majora are obligatia de a notifica celeilalte parti incetarea cauzei acesteia in maxim 15 zile de la incetare.

**19.6.** Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice în scris celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

**20. SOLUTIONAREA LITIGIILOR**

**20.1.** Părtile contractante vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**20.2.** Dacă după 30 zile calendaristice de la începerea acestor tratative părţile contractante nu reuşesc să rezolve în mod amiabil o divergenţă, fiecare poate solicita ca disputa să se soluţioneze de către instanţele judecătoreşti competente, de la sediul achizitorului.

**21. LIMBA CARE GUVERNEAZA ACORDUL-CADRU**

**22.1.** Limba care guvernează contractul este limba română.

**22. COMUNICĂRI**

**22.1.** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**22.2.** Comunicările dintre părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**23. LEGEA APLICABILĂ CONTRACTULUI**

**23.1** Contractul va fi interpretat conform legilor din România.

Responsabil/responsabilii pentru derularea prezentului contract din partea achizitorului sunt: ing. Pop Sorin , ing. Murgu Adrian și ing. Borbas Pal.

Prezentul contract a fost încheiat azi \_\_\_\_\_/\_\_\_\_\_/2023, în \_\_4\_\_ exemplare originale, avand aceeasi valoare juridica, din care\_\_3\_\_ pentru achizitor şi\_1\_ pentru prestator.

**Achizitor, Prestator,**

**Municipiul Satu Mare**

Primar,

Kereskényi Gábor

**Director Executiv,**

ec. Lucica Ursu

**Avizat**

Control Financiar Preventiv

jr.Giurea Liana Loredana

**Avizat juridic**

c.jr. Mustea Bianca Laura

**Compartiment de Specialitate,**

Consilier,

ing. Pop Sorin

Consilier,

ing. Murgu Adrian

Consilier,

ing. Borbas Pal

Vizat spre neschimbare,

Președinte de ședință, Secretar general,